ליליאן קלאפיש

ליליאן קלאפיש (מוזס) (נולדה ב-1933) היא ציירת ישראלית.

ביוגרפיה

250 פיקסלים|שמאל|ממוזער|250 פיקסלים|קלאפיש בסדנת ההדפס ירושלים (2017)
קלאפיש נולדה בקאשן (Cachan) , פרבר של פריז, בירת צרפת, להורים יהודים אורתודוקסים ילידי פולין שהיגרו לצרפת ב-1910. משפחתה, שכללה מלבדה את הוריה ושלושת אחיה, שרדה את שנות מלחמת העולם השנייה. תחילה הסתתרה המשפחה בתוך העיר פריז ולאחר מכן הסתתרה במקומות שונים ברחבי צרפת. לאחר המלחמה נשלחה לשווייץ להבראה ושם גילתה לראשונה עניין בציור. עם שובה החלה ללמוד נגינה על פסנתר, אולם בעצת מורתה לפסנתר עברה חיש מהר ללמוד ציור באופן פרטי. בין השנים 1948–1949 למדה אמנות בAcadémie Ranson בפריז ובמקביל רשמה רישומים חופשיים באקדמיה גראנד שומיאר. בתחילת דרכה התמקדה בציור מופשט עם דגש על ציור בסגנון מופשט לירי, הסגנון ששלט בציור הפריזאי באותה עת. בשלב מסוים עשתה הפסקה, רשמה במוזיאון הלובר לפי תבליטים הלניסטיים, גילתה את ציוריו של ניקולא פוסן ועברה לצייר בסגנון פיגורטיבי. היא נתקלה בביקורת עקב שינוי זה שהיווה בשעתו הליכה כנגד הזרם.

בשנת 1957 נישאה לפילוסוף פרופ' סטפן מוזס. בשנת 1958 ערכה מסע באיטליה ובין השנים 1959-1958 חיה בקזבלנקה, מרוקו, בעקבות שירותו הצבאי של בעלה והושפעה שם מאורו העז של המקום. בשנת 1969 עלתה לישראל, השתקעה בירושלים והשתלבה בעשייה האמנותית המקומית.

עבודותיה הפיגורטיביות והאקספרסיביות, אותן יצרה החל משנות השבעים של המאה ה-20, היוו אלטרנטיבה לאמנות הישראלית של אותה עת. על אף שנחשבה כזרם של אדם אחד, זכו עבודותיה להערכה רבה וכמעט מידית. בנוסף לציוריה, קלאפיש יצירה עובדות רבות בתחום ההדפס, בטכניקות של הדפס-אבן, תחריט והדפס-רשת.

על עבודתה זכתה בשנת 1983 בפרס סנדברג ובשנת 2001 זכתה בפרס שר המדע, התרבות והספורט. יצירותיה מצויות באוספי מוזיאונים רבים כגון מוזיאון ישראל, מוזיאון תל אביב לאמנות, מוזיאון חיפה לאמנות ועוד.

חיים אישיים 
לקלאפיש ובעלה, שנפטר ב-2007, נולדו שלושה ילדים: עמנואל מוזס - סופר, משורר ומתרגם, אנוש שרמן - סופרת ומשוררת, ורחל מוזס – אמנית ופעילת שמאל רדיקלית. כיום היא חיה ויוצרת במקביל בפריז ובישראל.

לקלאפיש שלשה אחים, רוברט, שנפטר ב-2020, שהיה מראשי ה-CERN- פרויקט האטום האירופי, מרסל - פיזיקאי, והרב אפרים דוד קלאפיש - מראשי הקהילה החרדית במרסיי, ומנהל בית המדרש למורות שם, וכיום במתגורר בבני ברק.

מבחר תערוכות יחיד

פרסים
1977 - פרס ירושלים לציור
1983 - פרס סנדברג לאמן ישראלי
1998 - פרס מפעל חיים ע”ש מרדכי איש-שלום
1998 - פרס ישראכרט, מוזיאון תל אביב
2001 - פרס שר המדע, התרבות והספורט
2001 - פרס בהרב למחקר, תיעוד והוצאה לאור של אמנות ישראלית, מוזיאון תל אביב לאמנות, תל אביב

ספרים וקטלוגים אודות יצירתה
יונה פישר, ליליאן קלאפיש - ציורים ורישומים, ירושלים, 1974.
חיים גמזו, ליליאן קלאפיש - ציורים: 1976-1967, מוזיאון תל אביב לאמנות, 1976.
יונה פישר, ליליאן קלאפיש - ציורים ורישומים 1977-1974, מוזיאון ישראל, ירושלים, 1977.
אריאל הירשפלד, ליליאן קלאפיש: ציורים 1996-1993, הוצאת גלריה בינט, תל אביב, 1996.
איה לוריא, ליליאן קלאפיש: ציורים 2001-1949, מוזיאון תל אביב לאמנות, 2003.
ליליאן קלאפיש: הרוב חדש, הוצאת גלריה גורדון, תל אביב, 2017.
אמיתי מנדלסון, ליליאן קלאפיש: מגע יד, מוזיאון ישראל, ירושלים, 2017.

 יצירותיה באוספים 

 מלחמת לבנון 1982,אוסף בנק דיסקונט.

קישורים חיצוניים




 ליליאן קלאפיש באתר סדנת ההדפס ירושלים





הערות שוליים

קטגוריה:אמני הדפס ישראלים
קטגוריה:אמניות הדפס ישראליות
קטגוריה:זוכי פרס סנדברג לאמנות ישראלית
קטגוריה:עולות בשנות ה-1960
קטגוריה:עולים בשנות ה-1960
קטגוריה:ציירות ישראליות
קטגוריה:ציירים ישראלים
קטגוריה:ציירות צרפתיות
קטגוריה:ישראליות ילידות צרפת
קטגוריה:ישראלים ילידי צרפת
קטגוריה:ישראליות זוכות פרסים: אמנות
קטגוריה:ישראליות שנולדו ב-1933
קטגוריה:ישראלים שנולדו ב-1933